b'\n_START_ARTICLE_\nVokter av Skottland\n_START_PARAGRAPH_\nVokter av Skottland var en regent-tittel benyttet i Skottland i \xc3\xa5rene 1290-1292 og 1296-1306._NEWLINE_Da Aleksander III av Skottland d\xc3\xb8de i 1286 uten \xc3\xa5 etterlate seg noen barn i live, ble hans tre \xc3\xa5r gamle datterdatter Margaret utropt til dronning. Hun var datter av den norske kongen Erik II Magnusson, og hun d\xc3\xb8de i 1290 da hun var p\xc3\xa5 vei til Skottland. Dette markerte starten p\xc3\xa5 The First Interregnum, da Skottland i \xc3\xa5rene 1290-1292 ble styrt av seks \xc2\xabVoktere\xc2\xbb; to biskoper, to jarler og to baroner som til sammen representerte de fremste politiske fraksjonene i landet. _NEWLINE_Vokterne av Skottland var i realiteten Skottlands statsoverhoder under The First Interregnum (1290-1292) og deretter under The Second Interregnum (1296-1306). Senere har det v\xc3\xa6rt en rekke voktere av Skottland, og embetet har hatt stor konstitusjonell betydning i utviklingen av Skottlands politiske stilling.\n_START_SECTION_\nForeningen \xc2\xabGuardians of Scotland Trust\xc2\xbb (2011)\n_START_PARAGRAPH_\nI 2011 ble det stiftet en forening eller organisasjon som kaller seg \xc2\xabGuardians of Scotland Trust\xc2\xbb. Dens erkl\xc3\xa6rte form\xc3\xa5l er:_NEWLINE_-\xe2\x80\x93 \xc2\xabto educate the public about William Wallace and Andrew de Moray as consummate co-commanders at the Battle of Stirling Bridge 1297 and to establish a monumental artwork in their honour\xc2\xbb (norsk: \xc2\xab\xc3\xa5 spre kunnskap i befolkningen om William Wallace og Andrew de Moray som h\xc3\xa6rf\xc3\xb8rere i Slaget om Stirling Bridge i 1297 samt \xc3\xa5 reise et monument til deres \xc3\xa6re\xc2\xbb.'